The O2
The O2, The O2 (efter teleselskabet O2, der også anvender O2 som logo), forlystelsesområde i Greenwich, London, som huses under den store kuppel, der oprindelig blev bygget som The Millennium Dome med Richard Rogers som arkitekt (se Storbritannien (Arkitektur - Fra 1850 til 2007)). Kuplen blev åbnet for offentligheden 1.1.2000 og indeholdt en række udstillinger og forlystelser. Økonomisk kunne projektet dog ikke holde, og i flere år stod den mere eller mindre tom. I forbindelse med en nyanlæggelse til forlystelsesområde ombyggedes bygningerne under kuplen. Anlægget blev i 2005 omdøbt til The O2 (teleselskabet O2 havde købt navnerettighederne) og åbnedes i 2007 som et stort forlystelsesområde; det rummer bl.a. O2 Arena, der kan rumme 20.000 tilskuere.

Officiel website
